CELEX: 62016CN0158
Language: sl
Date: 2016-03-16 00:00:00
Title: Zadeva C-158/16: Predlog za sprejetje predhodne odločbe, ki ga je vložilo Juzgado Contencioso-Administrativo n° 1 de Oviedo (Španija) 16. marca 2016 – Margarita Isabel Vega González/Consejería de Hacienda y Sector Público de la Administración del Principado de Asturias

13.6.2016   
            
            
               SL
            
            
               Uradni list Evropske unije
            
            
               C 211/30
            
         
      Predlog za sprejetje predhodne odločbe, ki ga je vložilo Juzgado Contencioso-Administrativo no 1 de Oviedo (Španija) 16. marca 2016 – Margarita Isabel Vega González/Consejería de Hacienda y Sector Público de la Administración del Principado de Asturias
      (Zadeva C-158/16)
      (2016/C 211/38)
      Jezik postopka: španščina
      
         Predložitveno sodišče
      
      Juzgado Contencioso-Administrativo no 1 de Oviedo
      
         Stranki v postopku v glavni stvari
      
      
         Tožeča stranka: Margarita Isabel Vega González
      
         Tožena stranka: Consejería de Hacienda y Sector Público de la Administración del Principado de Asturias
      
         Vprašanji za predhodno odločanje
      
      
                  1.
               
               
                  Ali je treba izraz „pogoji zaposlitve“, naveden v določbi 4 Okvirnega sporazuma o delu za določen čas, ki je priložen Direktivi Sveta 1999/70/ES (1) z dne 28. junija 1999 o delu za določen čas, razumeti tako, da zajema tudi pravni položaj, ki osebi, zaposleni za določen čas in ki je bila izvoljena za predstavniško politično funkcijo, omogoča, da enako kot oseba, zaposlena za nedoločen čas, zaprosi za začasno prekinitev delovnega razmerja pri delodajalcu in da se ji ta odobri, tako da se po končanju zadevnega parlamentarnega mandata lahko vrne na svoje delovno mesto?
               
            
                  2.
               
               
                  Ali je treba načelo nediskriminacije, na katero napotuje določba 4 Okvirnega sporazuma o delu za določen čas, ki je priložen Direktivi Sveta 1999/70/ES z dne 28. junija 1999 o delu za določen čas, razumeti tako, da nasprotuje regionalnemu predpisu, kot je člen 59(2) zakona o ureditvi statusa javnih uslužbencev v Asturiji, ki v celoti in absolutno izključuje možnost, da bi se nadomestnemu uradniku priznal upravni status izrednega dopusta, če je izvoljen za poslanca v parlamentu, medtem ko se ta pravica priznava redno zaposlenim uradnikom?
               
            
         (1)  UL, posebna izdaja v slovenščini, poglavje 5, zvezek 3, str. 368.